LIKOVNA KULTURA

26. nastavni sat

Tema: ZAJEDNO SMO RAZLIČITI

Udžbenička jedinica: Suprotnosti oko nas

**UVODNI DIO:**

1. Zaštiti površinu na kojoj ćeš raditi podlogom. Pripremi flomastere i papir.  
    ***Flomasterom crtamo na glatkom papiru, crtamo crte. Ukoliko želimo dobiti obojanu plohu* nižemo crte jednu do druge, no samo manje površine. Za veće površine koristimo mrežu linija (strukture).**

** **

**Flomaster ima uvijek isti trag, jednoličan, neovisno o pritisku. Razliku možemo primijetiti u   
 debljini flomastera.**

1. Poslušaj basnu!  
   <https://www.youtube.com/watch?v=MQumvDy3bX0>

*Tko su glavni likovi? Kakvog je karaktera lisica? A roda? Znate li što je basna?*

(Njihove osobine možemo pripisati i ljudima, zaključujemo da je basna priča u kojoj životinje imaju ljudske osobine.)

Znate li još koju basnu? Jesu li lisica i roda dobri prijatelji? Što se dogodilo? Kako su se pomirile?

Iako su lisica i roda prijatelji jesu li jednake, istog karaktera? U čemu se razlikuju? Opiši njihove razlike, u čemu su sve suprotne?

1. Sa suprotnostima se susrećemo uvijek i svugdje. Na primjer, u školi: (velika knjiga – mala knjiga), izmjena godišnjih doba (ljeto – zima), dijelova dana (dan – noć), matematika (veliki i mali brojevi) i još puno toga.
2. U likovnoj umjetnosti također susrećemo suprotnosti, o nekima smo već i razgovarali: **svjetlo – tamno, veliko – malo, toplo – hladno, mokro – suho, široko – usko, hrapavo – glatko, oblo – uglato, uspravno – polegnuto...**
3. Usporedi suprotnosti svjetlo – tamno na ova dva portreta!  
    

**SREDIŠNJI DIO**

1. Današnji motiv je ilustracija basne.  
   Nacrtat ćeš dio sadržaja koju si slušao/ la. Pri tom ćeš nastojati naglasiti suprotnosti karaktera, visine, boje ili nečeg što ti misliš da je važno za priču. Važnije, veće detalje možeš naglasiti debljim crtama, a one sitnije tanjim flomasterom. Možeš oslikati manju površinu flomasterom.

 

**ZAVRŠNI DIO**

1. Vjerujem kako je tvoj likovni zadatak uspješno realiziran i da se na ilustraciji basne (dijela basne) uočavaju suprotnosti.

**Rad fotografiraj i pošalji mailom učiteljici!**

PLAN PLOČE:

**SUPROTNOSTI OKO NAS**

BASNA = (KRATKA PRIČA U PROZI ILI STIHOVIMA U KOJOJ GLAVNU ULOGU IMAJU ŽIVOTINJE PRIKAZANE LJUDSKIM OSOBINAMA)

LIKOVI = LISICA I RODA

SUPROTNOSTI = NAGLAŠENA RAZLIČITOST; KONTRAST

SUPROTNOSTI U BASNI = VISOK – NIZAK, TOPLA BOJA – HLADNI TONOVI, SVJETLIJE - TAMNIJE